1999/10/EY: Komission päätös, tehty 18 päivänä joulukuuta 1998, ekologisista arviointiperusteista yhteisön ympäristömerkin myöntämiseksi maaleille ja lakoille (tiedoksiannettu numerolla K(1998) 4257) (ETA:n kannalta merkityksellinen teksti)



Virallinen lehti nro L 005 , 09/01/1999 s. 0077 - 0082



KOMISSION PÄÄTÖS, tehty 18 päivänä joulukuuta 1998, ekologisista arviointiperusteista yhteisön ympäristömerkin myöntämiseksi maaleille ja lakoille (tiedoksiannettu numerolla K(1998) 4257) (ETA:n kannalta merkityksellinen teksti) (1999/10/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan toisen alakohdan, sekä katsoo, että komissio vahvisti päätöksellä 96/13/EY (2) ekologiset arviointiperusteet yhteisön ympäristömerkin myöntämiseksi maaleille ja lakoille, ja kyseisen päätöksen 3 artiklan mukaisesti näiden arviointiperusteiden voimassaoloaika päättyy 14 päivänä joulukuuta 1998, on tarkoituksenmukaista tehdä uusi päätös tätä tuoteryhmää koskevista ekologisista arviointiperusteista, jotka ovat voimassa kolmen vuoden ajan edellisten arviointiperusteiden voimassaoloajan päätyttyä, on syytä tarkistaa päätöksellä 96/13/EY vahvistettuja arviointiperusteita siten, että otetaan huomioon markkinoilla tapahtunut kehitys, asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että yhteisön ympäristömerkin myöntämisehdot määritellään tuoteryhmittäin, asetuksen (ETY) N:o 880/92 10 artiklan 2 kohdassa säädetään, että tuotteen ympäristövaikutukset on arvioitava tuoteryhmäkohtaisten erityisperusteiden pohjalta, asetuksen (ETY) N:o 880/92 4 artiklan 2 kohdan a alakohdassa todetaan, että ympäristömerkkiä ei voida myöntää tuotteille, jotka on luokiteltu vaarallisiksi aineiksi tai valmisteiksi neuvoston direktiivin 67/548/ETY (3), sellaisena kuin se on viimeksi muutettuna komission direktiivillä 97/69/EY (4) mukaisesti tai neuvoston direktiivin 88/379/ETY (5), sellaisena kuin se on viimeksi muutettuna komission direktiivillä 93/18/ETY (6) mukaisesti, mutta se voidaan myöntää tällaisia aineita tai valmisteita sisältäville tuotteille siinä määrin kuin ne vastaavat yhteisön ympäristömerkin myöntämisjärjestelmän tavoitteita, maalit ja lakat sisältävät edellä mainittujen direktiivien mukaisesti vaarallisiksi luokiteltuja aineita tai valmisteita, tässä päätöksessä vahvistettuihin ekologisiin perusteisiin kuuluvat rajoitukset, joiden mukaan vaarallisiksi luokiteltujen aineiden ja valmisteiden määrä on rajoitettava mahdollisimman vähäiseksi niissä maaleissa ja lakoissa, joille voidaan myöntää ympäristömerkki, mainittujen perusteiden mukaisten maalien ja lakkojen ympäristövaikutukset, ovat näin ollen vähäisemmät, ja ne vastaavat yhteisön ympäristömerkin myöntämisjärjestelmän tavoitteita, komissio on asetuksen (ETY) N:o 880/92 6 artiklan säännösten mukaisesti kuullut tärkeimpiä etujärjestöjä neuvoa-antavassa foorumissa, ja tässä päätöksessä vahvistetut toimenpiteet ovat asetuksen (ETY) N:o 880/92 7 artiklalla perustetun komitean antaman lausunnon mukaiset, ON TEHNYT TÄMÄN PÄÄTÖKSEN: 1 artikla Tuoteryhmällä "sisämaalit ja -lakat" tarkoitetaan: "koti- ja ammattikäyttöön tarkoitettuja sisätilojen maaleja ja lakkoja". 2 artikla Edellä 1 artiklassa määritellyn tuoteryhmän ympäristövaikutukset ja käyttökelpoisuus arvioidaan liitteessä vahvistettujen erityisten ekologisten perusteiden ja käyttökelpoisuusperusteiden mukaisesti. 3 artikla Edellä 1 artiklassa oleva tuoteryhmän määritelmä ja tuoteryhmää koskevat arviointiperusteet ovat voimassa kolmen vuoden ajan tämän päätöksen tekemistä seuraavan kuukauden ensimmäisestä päivästä alkaen. 4 artikla Hallinnollisia tarkoituksia varten 1 artiklassa määritellylle tuoteryhmälle annetaan tunnusnumero 007. 5 artikla Tämä päätös on osoitettu kaikille jäsenvaltioille. Tehty Brysselissä 18 päivänä joulukuuta 1998. Komission puolesta Ritt BJERREGAARD Komission jäsen (1) EYVL L 99, 11.4.1992, s. 1 (2) EYVL L 4, 6.1.1996, s. 8 (3) EYVL L 196, 16.8.1967, s. 1 (4) EYVL L 343, 13.12.1997, s. 19 (5) EYVL L 187, 16.7.1988, s. 14 (6) EYVL L 104, 29.4.1993, s. 46 LIITE A. YLEISET PERIAATTEET Maaleille ja lakoille voidaan myöntää ympäristömerkki, jos ne ovat tässä liitteessä määrättyjen arviointiperusteiden mukaiset. Arviointiperusteiden tavoitteena on: - vähentää myrkyllisten tai muuten pilaavien aineiden päästöjä veteen - vähentää ympäristöhaittoja tai -riskejä vähentämällä päästöjä ilmaan - edistää tuotteiden tehokasta käyttöä ja minimoida jätteen määrä. Yleistä Tuotteiden on oltava yhteisön ekotuotemerkin myöntämisjärjestelmästä annetun neuvoston asetuksen (ETY) N:o 880/92 ja seuraavien arviointiperusteiden mukaisia koko sen ajan, jota ympäristömerkin myöntämiseen oikeutetun toimivaltaisen elimen kanssa tehty sopimus koskee. Jotkut jäljempänä määritellyistä arviointiperusteista määräytyvät seuraavasti: - tuotetyypin perusteella: onko tuote lisäyksessä 1 määritelty maali vai lakka - maalin luokituksen perusteella: kuuluuko maali luokkaan 1 vai 2, jotka määritellään jäljempänä. Soveltamisala Maaleista erityisesti seuraavat kuuluvat soveltamisalaan: - nestemäiset sisätilojen sisustusmaalit tai pastamaiset valmisteet, jotka valmistaja on voinut esikäsitellä, sävyttää tai sovittaa täyttämään kuluttajan tarpeet - tuotteet, jotka jakelija on pyynnöstä sävyttänyt koti- tai ammattikäyttöön. Seuraavat tuotteet eivät kuulu soveltamisalaan: - lattiapinnoitteet - ruosteenestopinnoitteet - venepohjan myrkkymaalit - puunsuojausaineet - puun värjäysaineet - pinnoitteet erityisiin teollisiin käyttötarkoituksiin - julkisivupinnoitteet. Tuotteiden luokitus Maalit luokitellaan niiden kiillon mukaan. Luokkia määritellään kaksi: - Luokka 1: maalit, joiden kiilto on enintään 45 yksikköä, kun á = 60° (1) - Luokka 2: maalit, joiden kiilto on suurempi kuin 45 yksikköä, kun á = 60° (2). Luokan 2 maaleihin sovellettavia arviointiperusteita sovelletaan myös lakkoihin. Edellytyksissä, joiden perusteella yhteisön ympäristömerkki myönnetään maaleille ja lakoille, otetaan huomioon tämä luokitus, erityisesti siltä osin kuin on kyse arviointiperusteesta 2 (haihtuvien orgaanisten yhdisteiden pitoisuus), 3 (haihtuvien aromaattisten hiilivetyjen pitoisuus), 6.A (peittokyky) ja 6.B (nesteensietokyky). B. YMPÄRISTÖPERUSTEET Arviointiperuste 1: valkoisten pigmenttien määrä (määritelmä 2 lisäyksessä 1) (sovelletaan maaleihin) Kuivassa maalikalvossa on valkoista pigmenttiä enintään 40 g/m2, kun opasiteetti on 98 %. Tuotemäärä, joka tarvitaan 1 m2:n alan peittämiseen 98 %:n opasiteetilla, määritetään ISO 6504/1 -standardissa esitetyn menetelmän mukaisesti (ks. myös peruste 6.A). Tuoteryhmän tuotteissa käytetään yleisesti kolmea lisäyksen 1 määritelmän 2 mukaista valkoista pigmenttiä: titaanidioksidia (TiO2), litoponia ja sinkkioksidia. TiO2:a käytettäessä sovelletaan seuraavia arviointiperusteita valkoisen pigmentin valmistuksessa syntyviin päästöihin ja jätteisiin: - SOx-päästöt (ilmaistu SO2:na) alle 300 mg/m2 kuivaa maalikalvoa kohti laskettuna (98 %:n opasiteetti) - sulfaattipäästöt alle 20 g/m2 kuivaa maalikalvoa kohti laskettuna (98 %:n opasiteetti) - klooripäästöt alle 5 g/m2 kuivaa maalikalvoa kohti laskettuna neutraalin rutiilin, 9 g/m2 kuivaa maalikalvoa kohti laskettuna synteettisen rutiilin ja 18 g/m2 kuivaa maalikalvoa kohti laskettuna kuonan osalta (98 %:n opasiteetti). Arviointiperuste 2: haihtuvien orgaanisten yhdisteiden pitoisuus (VOC) (määritelmä 3 lisäyksessä 1) Haihtuvien orgaanisten yhdisteiden enimmäispitoisuus määräytyy tuotteen mukaan: 2.A. Luokan 1 maalit: VOC-pitoisuus on enintään 30 g/l (lukuun ottamatta vettä). 2.B. Lakat ja luokan 2 maalit: VOC-pitoisuus on enintään 200 g/l (lukuun ottamatta vettä). (3) VOC-pitoisuuden yksikkönä käytetään "VOC-massaa grammoina tuotelitraa kohden (g/l lukuun ottamatta vettä)". Arviointiperuste 3: haihtuvien aromaattisten hiilivetyjen pitoisuus (sovelletaan kaikkiin tuotteisiin) (määritelmä 4 lisäyksessä 1) Aromaattisten aineiden enimmäispitoisuus määräytyy tuotteen mukaan: 3.A. Luokan 1 maalit haihtuvien aromaattisten hiilivetyjen pitoisuus on enintään 0,2 % tuotteesta (m/m). 3.B. Lakat ja luokan 2 maalit Haihtuvien aromaattisten hiilivetyjen pitoisuus on enintään 0,5 % del tuotteesta (m/m). Arviointiperuste 4: tuote ei sisällä raskasmetalleja (sovelletaan kaikkiin tuotteisiin) Tuotteen valmistusaineet (aineet tai valmisteet) eivät saa sisältää seuraavia raskasmetalleja: kadmium, lyijy, kromi VI, elohopea ja arseeni. Valmistusaineet voivat kuitenkin sisältää raaka-aineista peräisin olevia epäpuhtauksia tai jäämiä. Niitä ei oteta huomioon arvioitaessa ympäristömerkin myöntämiseksi jätettyä hakemusta. Arviointiperuste 5: vaaralliset aineet (sovelletaan kaikkiin tuotteisiin) Maalien ja lakkojen valmistusaineina ei saa käyttää aineita tai valmisteita, jotka on luokiteltu - karsinogeenisiksi - mutageenisiksi - lisääntymisen kannalta myrkyllisiksi - myrkyllisiksi (4), - erittäin myrkyllisiksi (5). Lisäksi tuote ei saa sisältää pehmittimiä, jotka ovat neuvoston direktiivin 67/548/ETY (6), sellaisena kuin se on viimeksi muutettuna komission direktiivillä 97/69/EY (7), mukaisesti luokiteltu ympäristölle vaaralliseksi. C. KÄYTTÖKELPOISUUSPERUSTEET Ympäristömerkkiä koskevia vaatimuksia on sovellettava "vaarantamatta kuitenkaan tuotteen tai työntekijöiden turvallisuutta ja vaikuttamatta merkittävästi ominaisuuksiin, jotka tekevät tuotteesta käyttökelpoisen" (asetus (ETY) N:o 880/92). Seuraavien käyttökelpoisuusperusteiden avulla on tarkoitus taata kuluttajalle, että tuotteilla, joille ympäristömerkki on myönnetty, on yhtä tyydyttävät käyttöominaisuudet kuin muilla samaan ryhmään kuuluvilla tuotteilla. Arviointiperuste 6: käyttökelpoisuus Käyttökelpoisuusperusteet ovat erilaiset maaleille (luokat 1 ja 2) ja lakoille. 6.A. Maalit (luokat 1 ja 2): peittokyky Maalin peittokyvyn on oltava sellainen, että yhdellä litralla tuotetta voidaan peittää vähintään 7 m2 (8). 6.B. Lakat: nesteensietokyky Lakan on tyydyttävällä tavalla kestettävä veden vaikutus tunnin ajan huonelämpötilassa. (9) D. KULUTTAJILLE ANNETTAVAT TIEDOT Arviointiperuste 7: tuotteen käyttö (sovelletaan kaikkiin tuotteisiin) Pakkauksessa on selkeästi kerrottava, että tuote on tarkoitettu käytettäväksi sisätiloissa. Arviointiperuste 8: työvälineiden puhdistamisesta aiheutuva vesien pilaantuminen (sovelletaan kaikkiin tuotteisiin) Pakkauksessa on oltava suositukset työvälineiden puhdistamisesta tavalla, joka vähentää vesien pilaantumista. Maalin valmistajan on laadittava suositukset kyseisen tuotetyypin mukaan. Arviointiperuste 9: kiinteä jäte (sovelletaan kaikkiin tuotteisiin) Kiinteän jätteen (maalijäämät ja purkit) vähentämiseksi pakkauksessa tulee olla suositukset tuotteen säilytysolosuhteista pakkauksen avaamisen jälkeen. Tuotteen pakkauksessa on oltava seuraava merkintä: Tuotteelle on myönnetty Euroopan unionin ympäristömerkki, koska tuote edistää osaltaan veden ja ilman pilaantumisen sekä jätteen määrän vähenemistä. Lisäys 1 MÄÄRITELMÄT Seuraavia määritelmiä sovelletaan kyseessä olevaan tuoteryhmään. 1. Maalit ja lakat Maalit ja lakat määritellään tuotteiksi, jotka levitetään ohuina, peittävinä kerroksina puu-, kivi-, metalli- tai muulle pinnalle sen suojaamiseksi ja/tai kaunistamiseksi. Levittämisen jälkeen maali tai lakka kuivuu kiinteäksi pinnoitteeksi, joka tarttuu alustaansa ja suojaa sitä. Maaleille on tunnusomaista niiden peittokyky. Lakoille on tunnusomaista peittokyvyn puute: ne ovat läpinäkyviä. 2. Valkoiset pigmentit Valkoisilla pigmenteillä tarkoitetaan valkoisia epäorgaanisia pigmenttejä, joiden valon taitekerroin on suurempi kuin 1,8. 3. Haihtuva orgaaninen yhdiste (VOC) Haihtuvalla orgaanisella yhdisteellä tarkoitetaan orgaanista yhdistettä, jonka kiehumispiste (tai kiehumisen alkamispiste) normaali-ilmanpaineessa on enintään 250 °C. 4. Haihtuva aromaattinen hiilivety Haihtuvalla aromaattisella hiilivedyllä tarkoitetaan hiilivetyä, jonka kiehumispiste normaali-ilmanpaineessa on enintään 250 °C ja jonka molekyylirakenteessa on ainakin yksi aromaattinen yksikkö. 5. Aineet Aineilla tarkoitetaan luonnollisessa tai teollisessa muodossa olevia alkuaineita ja niiden yhdisteitä kiinteinä, nestemäisinä ja kaasumaisina. 6. Valmisteet Valmisteilla tarkoitetaan kahden tai useamman aineen seoksia tai liuoksia. 7. Tuote/tuotevalikoima Tuotteella tarkoitetaan maalia tai lakkaa, joka käy läpi koko arviointimenettelyn. Tuotevalikoimalla tarkoitetaan purusmaalia ja siihen perustuvaa tuotetta. 8. Sävytysjärjestelmä Sävytysjärjestelmä koostuu valkoisesta, keskivalkoisesta tai värittömästä perusmaalista ja väripastoista, joista voidaan esiohjelmoidun sekoituksen avulla saada kaikki mainitulle tuotemerkille ja -/valikoimalle ominaiset värisävyt. Lisäys 2 VIITTAUKSET STANDARDEIHIN ISO 2812-1 Maalit ja lakat - Nesteenkestävyyden määrittäminen - Osa 1: Yleiset menetelmät. ISO 2813 Maalit ja lakat - ei-metallisten maalikalvojen kiillon mittaus 20, 60 ja 85 asteen kulmassa. ISO 6504/1 Maalit ja lakat - Peittokyvyn määritys - Osa 1: Kubelka-Munt -menetelmä valkoisia ja vaaleita maaleja varten. (1) Kiilto mitataaan mitataan ISO 2813 -standardin mukaisella menetelmällä. (2) Maaleissa, joilla valmistaja osoittaa ISO 6504/1 -testausmenetelmää käyttäen olevan tavallista parempi peittokyky (vähintään 15 m2 /l 98 %:n opasiteetilla), sallitaan 250 g/l:aan yltävä VOC-pitoisuus (lukuunottamatta vettä). Valmistajan on selkeästi kerrottava maalin paremmasta peittokyvystä purkin pällyksessä päällyksessä. (3) Tuotteessa säilöntäaineina käytettävät valmistusaineet saavat sisältää aineita, jotka on luokiteltu ympäristölle vaarallisiksi tai ihmiselle myrkyllisiksi tai erittäin myrkyllisiksi, enintään 0,1 % maalin kokonaiskoostumuksesta. (4) EYVL 196, 16.8.1967, s. 1 (5) EYVL L 343, 13.12.1997, s. 19 (6) Peittokyky mitataan ISO 6504/1 -standardin menetelmän mukaisesti. (7) Nesteensietokyky mitataan ISO 2812/1 -standardin menetelmän 3 mukaisesti.